Document ID: 31997R1250

KOMMISSIONENS FORORDNING (EF) Nr. 1250/97 af 30. juni 1997 om ændring af bilag I til forordning (EF) nr. 1507/96 om åbning og forvaltning af visse importtoldkontingenter for råt rørsukker til forsyning af raffinaderierne i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1599/96 (2), særlig artikel 16, stk. 1, artikel 37, stk. 6, og artikel 39, og
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (3), særlig artikel 1, og
ud fra følgende betragtninger:
Ved Kommissionens forordning (EF) nr. 1507/96 af 29. juli 1996 om åbning og forvaltning af visse importtoldkontingenter for råt rørsukker til forsyning af raffinaderierne i Fællesskabet (4), ændret ved forordning (EF) nr. 385/97 (5), fastsattes det årlige toldkontingent til 85 463 tons råt rørsukker tel quel; for perioden fra 1. juli 1996 til 30. juni 1997 er dette kontingent dog fastsat til 128 195 tons råsukker tel quel;
i bilag I til forordning (EF) nr. 1507/96 fordeles det årlige importtoldkontingent for den første anvendelsesperiode fra 1. juli 1996 til 30. juni 1997 på oprindelseslande efter en fordelingsnøgle fastlagt på grundlag af indførslen til Fællesskabet i en treårig referenceperiode;
for den anden årlige anvendelsesperiode og de følgende anvendelsesperioder bør der i lyset af erfaringerne fra den første årlige periode foretages en fordeling af kontingentet på 85 463 tons mellem oprindelseslande fra den 1. juli 1997 på grundlag af samme fordelingsnøgle dog med forbehold af en eventuel tilpasning af nøglen, hvis erfaringerne berettiger en sådan;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Bilag I til forordning (EF) nr. 1507/96 erstattes af bilaget til denne forordning.
Artikel 2
Denne forordning træder i kraft den 1. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 1997.

Labels: 3
17
5